След събитията в Познан е проведено пленарно събрание на партията, на което Циранкевич изнася доклад, в който описва тежкото икономическо състояние на страната. По-късно през годината, на следващо заседание се изявява като един от най-категоричните противници на доклада изнесен от Едвард Охаб, председател на държавния съвет. В него Охаб призовава за решителна борба срещу антисъветските настроения в страната, като смята че добрите отношения със СССР са с фундаментална важност за Полша. Между 18 – 20 ноември 1956 г. Циранкевич участва в разговорите проведени с висши съветски политици, начело с Никита Хрушчов, дошли неочаквано и без покана на откриването на VIII пленум на ПОРП. Няколко дни след тези събития, когато на 24 октомври съветски войски нахлуват в Унгария за да потушат започналото въстание, Циранкевич и Гумулка обнародва възвание, в което изказват подкрепата си към унгарските въстаници. На 4 ноември Циранкевич, Гомулка и Охаб участват на тайна среща в Брест, със съветските лидери Хрушчов, Вячеслав Молотов и Георгий Маленков, на която са обсъдени събитията в Унгария и ролята на съветските войски в Полша.